එමෙන්ම, මීගමුව, මඩකලපුව සහ රාගම යන රෝහල් වල සෙසු පුද්ගලයින් ප්‍රතිකාර ලබන බව සදහන්.ප්‍රහාරයෙන් පුද්ගලයින් 359 දෙනෙක් ජිවිතක්ෂයට පත්වූ අතර, ඉන් තවත් පිරිසගේ අවසන් කටයුතු අද දැඩි පොලිස් ආරක්ෂාව යටතේ කටුවපිටිය ඩොන් ඬේවිඞ් වත්ත සහ සෙල්ලකන්ද පොදු සුසාන භුමියේදී  සිදුකෙරුණා.එමෙන්ම, දෙමටගොඩ - මහවිල උද්‍යානය ප්‍රදේශයේ නිවසක් පරීක්ෂා කිරීමට යාමේදී ජීවිතක්ෂයට පත්වූ පොලිස් නිලධාරීන් තුන්දෙනාගේ අවසන් කටයුතු අද පස්වරුවේ සිදු කෙරුණා. 39 හැවිරිදි පිළියන්දල - මඩපාත ප්‍රදේශයේ පදිංචි උප පොලිස් පරීක්ෂකවරයෙකු, 24 හැවිරිදි මහනුවර - කැටකුඹුර ප්‍රදේශයේ පදිංචි කොස්තාපල්වරයෙකු සහ 29 හැවිරිදි කැකිරාව - දඹුළු හල්මිල්ලෑව ප්‍රදේශයේ පදිංචි කොස්තාපල්වරයෙකු සිද්ධියෙන් මියගියා.